Az Európai Parlament állásfoglalása

az Európai Unió 2004-es pénzügyi évre szóló általános költségvetésének végrehajtására vonatkozó mentesítésről szóló határozat szerves részét képező megjegyzésekkel, VIIIB. szakasz – Európai Adatvédelmi Biztos

AZ EURÓPAI PARLAMENT,

- tekintettel az Európai Unió 2004-es pénzügyi évre vonatkozó általános költségvetésére [1],

- tekintettel az Európai Közösségek 2004-es pénzügyi évre vonatkozó végleges éves beszámolóira – III. kötet (N6-0027/2005 – C6-0365/2005),

- tekintettel a Számvevőszék 2004-es pénzügyi évről szóló éves jelentésére és az ellenőrzés alá vont intézmények válaszaira [2],

- tekintettel a Számvevőszéknek az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az EK-Szerződés 248. cikke szerinti nyilatkozatára [3],

- tekintettel a Tanács 2006. március 14-i ajánlására (5971/2006 – C6-0092/2006),

- tekintettel az EK-Szerződés 272. cikkének (10) bekezdésére, valamint 275. és 276. cikkére,

- tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre [4], és különösen annak 50., 86., 145., 146. és 147. cikkére,

- tekintettel az Európai Közösségek általános költségvetésére alkalmazandó 1977. december 21-i költségvetési rendeletre [5],

- tekintettel eljárási szabályzata 71. cikkére és V. mellékletére,

- tekintettel a Költségvetési Ellenőrző Bizottság jelentésére, valamint az Állampolgári Jogi, Bel- és Igazságügyi Bizottság véleményére (A6-0117/2006),

1. megállapítja, hogy 2004-ben az Európai Adatvédelmi Biztos 1942279 EUR összegű költségvetés felett rendelkezett, amelynek felhasználási aránya 54,67 % volt;

2. megállapítja, hogy az Európai Adatvédelmi Biztos ellenőrzése nem vezetett észrevételek megfogalmazásához (a Számvevőszék éves jelentésének 9.24. pontja);

3. megállapítja, hogy 2004. június 24-én a Bizottság, az Európai Parlament és a Tanács főtitkárai az Európai Adatvédelmi Biztossal együtt aláírtak egy adminisztratív együttműködési megállapodást az Európai Adatvédelmi Biztosnak nyújtandó segítségről egy kezdeti három éves időtartamra; ezen megállapodás szerint:

- a Bizottság könyvelőjét és belső könyvvizsgálóját nevezték ki az európai adatvédelmi biztos könyvelőjének és könyvvizsgálójának;

- a Bizottság részlegei segítséget nyújtanak minden, az intézményhez kapcsolódó személyek igazgatásával kapcsolatos feladathoz (személyzetfelvétel, juttatások meghatározása, fizetések kifizetése, orvosi költségek visszatérítése, kiküldetési kifizetések, stb.);

- a Bizottság részlegei az Európai Adatvédelmi Biztosnak a költségvetés létrehozásában és végrehajtásában is segítenek;

- az Európai Adatvédelmi Biztos székhelye az Európai Parlament helyiségeiben van; a Parlament részlegei segítséget nyújtanak az Európai Adatvédelmi Biztosnak székhelye berendezésében az anyagi eszközök és a szakértelem tekintetében (épületbiztonság, posta, számítógépek, telefonok, irodák és ellátmány);

4. tekintettel az Európai Adatvédelmi Biztos hivatalának szerény méretére, úgy véli, hogy kívánatos volna az együttműködési megállapodás megújítása;

5. felszólítja az Európai Adatvédelmi Biztost, hogy a jogszerűség, a szabályszerűség, valamint a hatékony és eredményes pénzgazdálkodás alapelveinek teljes figyelembevételével folytassa az intézmény kiépítését.

[1] HL L 53., 2004.2.23.

[2] HL C 301., 2005.11.30., 1. o.

[3] HL C 301., 2005.11.30., 9. o.

[4] HL L 248., 2002.9.16., 1. o.

[5] HL L 356., 1977.12.31., 1. o.

--------------------------------------------------